钦定古今图书集成/理学汇编/学行典/第043卷 > 《椟蓍记》前人
## 钦定古今图书集成/理学汇编/学行典/第043卷 > 《椟蓍记》前人

耆之在椟也，寂然不动，道之体立。所谓《易》有太极者
也。及受命而出也，感而遂通，神之用行。所谓“是生两
仪，两仪生四象，四象生八卦，八卦定吉凶，吉凶生大
业”者也。犹之图也。不用五与十，不用云者，无极也，而
五与十则太极也，犹之《易》也，“洁静精微。”洁静云者，无
极也，而精微则太极也。知此，则知夫椟中之蓍，以一
而具五十，无用而无所不用，谓之无则有，谓之实则
虚也。而其数之流行于天地万物之闲者，则亦阴阳
奇偶而已矣。故自挂《扐》之奇而十二之，则阳奇而进
之，不及夫偶者为少阴。阴偶而退之，不及夫奇者为
少阳而四之，则三、四、五、六合夫画，奇、全、偶、半合夫数，
而画亦于是焉合其多少，则合其位之阳少而阴多，
故有“自一进一而为偶，自偶退一而为奇”之象也。自
“《过揲》之策而十二之，则阳奇而退之，不及夫偶者为
少阴；阴偶而进之，不及夫奇者为少阳而四之，则六
七八九”合夫数；奇三偶二合夫画，而数亦于是焉合其多少，则合其数之阳实而阴虚，故有“自一虚中而
为偶，自二实中而为奇”之象也。盖《挂扐》之奇径一，而
《过揲》之奇围三，而《挂扐》《过揲》之偶钧用半也。故分《挂
扐》《过揲》而横观之，则以阴为基而消长有渐；分四象
而纵观之，则亦以阴为平而低昂有渐。其十二之则
自右一而二，自左二而三；其四之则自右三而六，自
左六而九。如水之流行，触东而复西。其消长则其自
然之“沦漪；其判合，则其盈科而后进者也。”此皆自夫
一行邵子之说而得之。知此，则知夫误推一行三变
八卦之象，谓“阴阳老少不在乎过揲”者，为昧乎体用
之相因；而误推邵子去三用九之文，谓“七八九六不
在乎挂扐”者，又昧乎源委之分也。由此而极其奇偶
之变，以位则阳一而阴二也；以数则天三而地两也。
初变之径一而围三以为奇者，三而得之，是以老阳
少阴之数多也。后二变之围四用半以为偶者，二而
得之，是以少阳老阴之数少也。分阴分阳，则初一变
皆奇，而后二变皆偶也。迭阴迭阳则去挂一，初一变
皆偶，而后二变皆奇，又如毕中和天地人之说也。其
变也，自一生二，二生四，而“又四之，四生八，八生十六”
而言则画卦之象也。自四乘而十六，十六乘而六十
四，则重卦之数也。故初变而得两仪之象者二，画卦
之数也。再变而得四象之象者四，画卦之数也。三变
而得八卦之象者六，画卦之数也。自两仪之阴阳而
言其用数，则干兑《离》《震》皆十二，而《巽》《坎》《艮》《坤》皆四也。
自八卦之阴阳，而合其体数，则干坎艮震三十二，而
巽离坤兑三十二也。自二老二少之阴阳，而言其饶
乏之数，则又如四象之七八九六也。六变而得四象
之画，则每位之静变往来得十画卦之数也。又二画
则总其数矣。其数也，皆静者为多，变者为少，而一爻
变者居中。二静与变，皆老阴为多，老阳为少，而二少
居中，积画成卦，则每卦之静变往来，得十五画卦之
数也。又三画则总其数矣。其数也亦皆静极者为至
多，而变极者为至少，而又一爻二爻进退于其闲，其
静与变，则皆《坤》为至多，《干》为至少，而三男三女进退
于其闲。因而重之，则每卦之静变往来，得三十画卦
之数也。又六画则总其数矣，其进退多少，皆与八卦
之例同也。此皆自欧阳子“‘七八常多，九六常少”之一
言而推之，与夫后二变不挂，不知其为阴，而使二老
之数与成卦同；二少之数与二老同，而参差益甚。其
初一变必钧，不知其为阳，而于乾坤六子之率，勉强
求合。乃若四十九蓍而虚一，与五十蓍虚一而挂一
者，固有闲矣，此以《蓍》求卦者也。若夫以卦而求变也，
则自夫交易已成之体，为变易应时之用。由两仪而
上，自纾而促，八卦循环而其序不乱，以远御近，以下
统上，而皆有文之可寻也。以变而求占也，则自静极
而左之一二三四五，自动极而右之一二三四五。极
自用其极，而一则专其一，居两端而分属焉；二则分
其爻居次两端而分属焉，动则上爻重，而静则下爻
重也；三则分其卦居中，自为两端而分属焉，前则本
卦重，而后则之卦重也。动中用静，静中用动，静多主
贞，动多主悔，而皆有例之可推也。然自此而极言之，
则以六甲纳之，其卦之序不乱也；以互取之，其序有
渐而亦不乱也；以“伏’求之”，其序亦有渐而不乱也。以
世位反图而推之，则一而二、二而四、四而八、八而十
六，进退有序，逆顺以类而不乱也。以策数即图而放
之，则在两仪而一消长，在四象而二消长，在八卦而
四消长，在十六而八消长，在三十二而十六消长。故
“长中八消，消中八长”，皆震为《巽》之消，而坤为《干》之消；
巽为《坤》之长，而干为“震之长，而不乱也。以揲变之数，
应图而推之，则其多少又合乎一一为《干》，八八为《坤》，
以少为息，以多为消，而亦不乱也。”是则按图画卦，揲
蓍求卦，莫不吻合矣。然而朱子犹以大衍为不自然，
于《河图》，而变揲之左可以形右，卦画之下可以形上
者，又以为短于龟也。其三索之说，则一行有成说，既
取之于《本义》，后复以为不必然。而卦之阴阳之奇偶，
画与位合，则《大传》有明文，既著之《筮说》，而不明言于
《启蒙》，是又恐后人求之过巧，而每遗恨不能致古人
之详者也。若以奇策之数，合之圆图之画，则四十八
一卦之画也。其奇之十二即干之阴，而策之三十六
即其阳也。三十六自九进而得之也。九，阳也。三十六
亦阳也，全阳也。其奇之二十即《兑》《离》之阴也，而策之
二十八即其阳也。二十八自七进而得之也。七，阳也。
二十八阴也，阳合于阴也。其奇之二十四则《坤》所去
之半也，而策则所用之二十四阴也。二十四自六进
而得之也。六阴也。二十四亦阴也，全阴也。其奇之十
六即《艮》《坎》自上所去之十“六也，而策之三十二，即其
所用之半并上所馀之八，阴也。三十二自八进而得
之也。八，阴也；三十二，阳也，阴合于阳也。其震巽之不
用，则犹《干》之不用阴，《坤》之不用阳也。其奇策之八，方
数之变也；挂扐之六，圆数之变也。”此邵子之说也。然
前之奇策之所当阴，不若阳之齐；后之六八之所应圆，不若方之备。是必有深意也。第未能考而知之。又
不知朱子之意以为何如此。因椟蓍而记之。